Elly Kjølstad

Elvina Teresia «Elly» Kjølstad (født Nielsen, 3. oktober 1850 i Bergen, død 30. august 1930 i Oslo) var en norsk skuespillerinne.

Familie 
Elly Kjølstad var datter av gesell Niels Christian Nielsen og Marte Elisabeth Olsen (Larsen). Hun var søster av skuespiller Mathilde Nielsen . Hun ble 31. august 1873 gift med ortoped og cand. jur. Thorvald Nils Gotfrid Essendrop Kjølstad (1832-1910). Deres datter Snefrid Kjølstad (også kalt Erika Warnecke) var også skuespiller.

Liv og virke 
Elly Kjølstad var elev hos den danske teaterdirektøren Frederik Adolph Cetti i fødebyen Bergen. Hun fikk sin scenedebut med Cettis selskap høsten 1870, i stykket Syv militære Piger. Hun fulgte Cetti sesongen 1870-1871 i Bergen og Trondheim.

Sin Christiania-debut fikk Elly Kjølstad 27. mars 1873 ved Christiania Theater, i rollen som Helen i Slægtningene. Hun var i noen år ansatt ved dette teatret, før hun en periode var tilknyttet Carl Johan-teatret. Høsten 1900 reiste hun på turné med Nordstrandrevyen.

I 1910 medvirket hun på Bjørn Bjørnsons turné i Danmark, der hun spilte Malla i stykket Geografi og Kærlighed. Hun deltok også på samme turné i Norge året etter.

Roller i utvalg 
Helen i Slægtningene av Henriette Nielsen (Christiania Theater, 1873)
Ulrikke i Vore Koner (Fredrikshalds Teater, 1882)
Bruden i vaudevillemonologen Bruden paa Staburet av Hans Schulze (1883)
Børsbaronens frue i Børsbaronen av Karl August Görner (Carl Johan-teatret, 1893)
Nille i Jeppe paa Bjerget av Ludvig Holberg (Trondheim, 1896)
Malla i Geografi og Kærlighed av Bjørnstjerne Bjørnson (Danmark, 1910)

Referanser

Kilder

Eksterne lenker 
 

Norske skuespillere
Personer fra Bergen kommune